  Анжелика Тихонова корреспондент Кизнер ёросын «Кышкыттэм но ӟечлыко автомобиль сюресъёс» йӧскалык ӵектос улсын Кизнер – Грак сюреслэсь кыкетӥ люкетсэ тупатъязы. Со сярысь «Удмуртавтодор» огазеяськонлэн «ВКонтакте» мерлыко вотэсысь бамаз ивортӥзы. Сюресчиос вужмем шобретсэ куштӥзы, кык сӥен асфальтобетон вӧлдӥзы, сюрес дуръёссэ асфальт пырыен юнматӥзы. Со сяна, сюрес пусъёсты но сигнал юбоосы воштӥзы. Ӧнерчиос сюреслэсь 5,15 иськем люкетсэ выльдӥзы Тодэ вайытом, кемалась ик ӧвӧл сюресчиос Кизнер – Грак сюреслэсь Грак ёросысь 4 иськем 220 метр люкетсэ тупатӥзы вал.  Ватсалом, 2020-тӥ арын Удмуртиын «Кышкыттэм но ӟечлыко автомобиль сюресъёс» йӧскалык ӵектос улсын 42 сюрс люкетъёсты тупатъяны чакламын. Туннэ нуналлы 27-ез объектъёсын ужъёсты йылпумъязы ни, 15-яз сюресчиос тупатъянэз азьланьто. Тегъёс: Кизнер Удмуртия сюресъёс тупатъянужъёс  